Source: http://docplayer.fi/1622098-Sahkoriippuvuus-modernissa-yhteiskunnassa.html
Timestamp: 2018-03-25 01:41:13+00:00
Document Index: 21750401

Matched Legal Cases: ['kko ', 'kko ', 'KKO ', 'kko ', 'kko ', 'kko ', 'kko ', 'kko ']

Sähköriippuvuus. modernissa yhteiskunnassa - PDF
Download "Sähköriippuvuus. modernissa yhteiskunnassa"
1 Sähköriippuvuus modernissa yhteiskunnassa
3 Sähköriippuvuus modernissa yhteiskunnassa Turvallisuuskomitea 2015
4 Turvallisuuskomitea Eteläinen Makasiinikatu 8 PL 31, HELSINKI Toimittanut: Jaana Laitinen Kannen kuva: Tiina Takala Taitto: Tiina Takala/puolustusministeriö Paino: Erweko Oy, 2015 ISBN: nid. ISBN: pdf
5 1 ESIPUHE Sähköiset järjestelmät ovat elintärkeitä yhteiskunnassamme Yhteiskuntamme on nykyisin riippuvainen erilaisista sähköisistä järjestelmistä. Lähes kaikki toimintomme tarvitsevat sähköä. Häiriöttömän sähkönsaannin lisäksi myös tietotekniikka ja tiedonsiirtotekniikka ovat yhä tärkeämpiä. Sähköriippuvuus ja kyberuhkat kietoutuvat näin entistä tiiviimmin toisiinsa. Yhteiskunnan turvallisuusstrategiassa todetaan, että voimahuollon sekä tietoliikenteen ja tietojärjestelmien vakavat häiriöt - kyberuhkat - ovat koko yhteiskunnan toiminnalle sekä kaikelle kriittiselle teollisuus- ja palvelutuotannolle keskeisimmät uhkat. Valtaosa yhteiskunnan kriittisistä toiminnoista perustuu juuri sähköiseen tiedonsiirtoon ja tietovarastojen käyttöön. Tämän julkaisun tarkoituksena on auttaa viranomaisia, elinkeinoelämää, järjestöjä ja kansalaisia hahmottamaan sitä, miten sähköriippuvaisia olemme ja miten sähkönsaannin häiriöt vaikuttavat eri toimintoihin. Samalla se pyrkii antamaan ratkaisuja häiriöihin varautumiseen ja niiden aikana toimimiseen. Ensimmäinen aihetta koskeva julkaisu Pitkä sähkökatko ja yhteiskunnan elintärkeiden toimintojen turvaaminen ilmestyi vuonna Se on ollut vuodesta toiseen puolustusministeriön kysytyimpiä ja ladatuimpia teoksia. Iloksemme olemme voineet todeta, että oppaan ohjeita hyödynnetään jatkuvasti niin energia-alalla kuin kuntien, pelastustoimen, vapaaehtoisen maanpuolustustyön ja lukuisien muiden organisaatioidenkin varautumistyössä. Vuosien 2010 rajuilmat ja vuoden 2011 Tapanin ja Hannun päivän myrskyt sekä muut viime vuosien rajut sääilmiöt ovat konkretisoineet yhteiskuntamme haavoittuvuutta. Ne ovat asettaneet viranomaiset koetukselle, mutta samalla ne ovat aktivoineet varautumista sähkökatkojen varalle sekä saaneet joissakin osissa maatamme merkittävällä tavalla vireille kansalaisjärjestöjen vapaaehtoistoimintaa. Toimittaja Jaana Laitinen on tehnyt mittavan työn tämän teoksen artikkeleiden toimittamisessa. Esitämme parhaat kiitoksemme hänelle sekä laajalle asiantuntijajoukolle, joka on antanut osaamisensa tämän teoksen hyväksi. Kirsti Haimila Veli-Pekka Nurmi Vesa Virtanen Erityisasiantuntija Johtaja, dosentti Pääsihteeri Puolustusministeriö Onnettomuustutkintakeskus Turvallisuuskomitea Ohjausryhmän puheenjohtaja SÄHKÖRIIPPUVUUS MODERNISSA YHTEISKUNNASSA 1
6 2 SÄHKÖRIIPPUVUUS MODERNISSA YHTEISKUNNASSA
7 Sähköriippuvuus modernissa yhteiskunnassa Sisällysluettelo 1 Esipuhe Suomen sähköverkko Sähkökatkojen todennäköisimmät aiheuttajat Miten viranomaiset varautuvat Vesi- ja jätevesihuolto Elintarvikehuolto Pankit ja maksuliikenne Liikenne ja polttoainehuolto Tele- ja tietoliikenne Lämmitys Päiväkodit ja koulut Sairaalat ja terveyskeskukset Kotona asuvat erityisryhmät Pelastaminen ja turvallisuus Hissit Maatalous ja kalanviljely Tiedottaminen Myös kansalainen voi varautua kotivara auttaa katkon yli Asiantuntijat SÄHKÖRIIPPUVUUS MODERNISSA YHTEISKUNNASSA 3
8 kilometriä sähköjohtoja Suomen kantaverkkoon kuuluu noin kilometriä voimajohtoja ja 113 sähköasemaa. Suomessa on noin kolme miljoona sähkön käyttäjää ja neljäsataa sähköä tuottavaa voimalaitosta. Valtaosa maasta oli sähköistetty 1960-luvun loppuun mennessä. Sähköverkko kattoi koko maan 1980-luvulle tultaessa. Kuva sähkömuseo Elektran kokoelmista. 4 SÄHKÖRIIPPUVUUS MODERNISSA YHTEISKUNNASSA
9 2 SUOMEN SÄHKÖVERKKO Suomen sähköverkkoon kuuluvat kantaverkko, alueverkot ja jakeluverkot. Kantaverkossa sähköä siirretään voimantuotantoalueilta ja ulkomailta kulutuskeskittymiin. Valtaosa Suomessa käytettävästä sähköstä kulkee kantaverkon kautta. Osa sähköä tuottavista voimalaitoksista on liittynyt suoraan kantaverkkoon samoin kuin suuret kuluttajat, esimerkiksi isot tehtaat. Voimalaitokset voivat liittyä myös alue- tai jakeluverkkoon. Esimerkiksi sähköistetyt rautatieosuudet ottavat ajosähkön kantaverkosta, samoin Helsinki-Vantaan lentokenttä. Alue- ja jakeluverkot siirtävät sähköä omalla alueellaan. Koteihin sähkö tulee jakeluverkoista. Teollisuus, kauppa, palvelut ja maatalous taas saavat sähkön jakelu-, alue- tai kantaverkosta käyttämänsä energiamäärän mukaan. Kantaverkossa sähkö kulkee pääosin ilmajohdoissa. Jakeluverkkoon kuuluvasta ns. keskijänniteverkosta kymmenesosa ja pienjänniteverkoista kolmasosa kulkee maakaapeleissa. Näiden verkkojen kaapelointi lisääntyy, koska johtojen uudis- ja saneerausrakentamisessa siirrytään yhä useammin säältä suojassa oleviin kaapeleihin. Etenkin kaupunkien keskustoissa johdot on kaapeloitu maan alle. Sen sijaan kantaverkon kaapelointi olisi kallista. Kantaverkon vankat johdot kulkevat metsäisillä reittiosuuksilla johtoaukeilla, jossa kaatuvat puut eivät vahingoita johtoja. Osa pohjoismaista sähköjärjestelmää Suomi on osa yhteispohjoismaista sähköjärjestelmää. Suomeen tulee sähköä Norjasta, Ruotsista ja Venäjältä. Myös Viroon on Suomesta tasavirtaverkkoyhteys, ja toista yhteyttä rakennetaan parhaillaan (vuoden 2014 tilanne). Suomeen tuodaan sähköä 20 prosenttia kokonaiskulutuksesta. Yhteispohjoismaisen sähköjärjestelmän kautta Suomi on kytketty myös Keski-Euroopan järjestelmään. Fingrid omistaa kantaverkon Suomessa kantaverkon omistaa valtioenemmistöinen yritys Fingrid. Se omistaa myös kaikki merkittävät ulkomaanyhteydet. Fingrid vastaa kantaverkon käytöstä, valvonnasta, ylläpidosta ja kehittämisestä. Sen tehtäviin kuuluu myös varmistaa, että kotimaan sähköjärjestelmä toimii taloudellisesti ja teknisesti parhaalla mahdollisella tavalla. Fingrid vastaa lisäksi sähkön riittävyydestä. Sillä on oikeus tehopulatilanteessa säännöstellä sähkön jakelua ja tarvittaessa jopa katkaista sähkön kulku joltakin alueelta, jos se on kokonaisuuden kannalta tarpeen. Fingridillä on nopeasti käyttöön otettavaa sähköntuotannon varareserviä 1300 megawattia. Siitä suuri osa on öljyä käyttäviä kaasuturbiinivoimalaitoksia. Varareservin avulla yritetään estää sähköjakelun häiriöiden synty ja rajata häiriöiden leviäminen nopeasti. SÄHKÖRIIPPUVUUS MODERNISSA YHTEISKUNNASSA 5
10 Kuvatoimisto Rodeo 6 SÄHKÖRIIPPUVUUS MODERNISSA YHTEISKUNNASSA
11 3 SÄHKÖKATKOJEN TODENNÄKÖISIMMÄT AIHEUTTAJAT Suomessa on totuttu siihen, että sähköä riittää. Viime vuosina sähkön toimitusvarmuus on ollut Suomessa samaa tasoa kuin Ruotsissa. Sähkökatkoja on hieman enemmän kuin Keski-Euroopan vähämetsäisissä maissa mutta vähemmän kuin Itä- ja Etelä-Euroopan maissa. Vielä vuosina Suomessa koettiin paljon katkoja; Euroopan maista vain Portugalissa oli tuolloin katkoja Suomea enemmän. Suomessa on koettu pitkiä sähkökatkoja. Vuoden 2001 Janika- ja Pyry-myrskyjen aikana sähköt olivat poikki yli 12 tuntia asukkaalta luvun alun kesä- ja talvimyrskyissä pisimmät katkot kestivät kuusi viikkoa. Sähköä tarvitaan nykyaikaisessa yhteiskunnassa kaikkiin elintärkeisiin toimintoihin. Suomen tekee haavoittuvaksi katkoille ja niiden seurauksille pohjoinen sijainti. Pimeään vuodenaikaan ja kovilla pakkasilla pitkä virran jakeluhäiriö voi pahimmillaan aiheuttaa hengenvaaran. Sähkön kantaverkko on rakennettu niin, että yksi vika ei vielä aiheuta sähkökatkoa kuluttajille. Kuitenkin kaksi samanaikaista, merkittävää vikaa voi johtaa jopa koko maan laajuiseen sähkökatkoon. Huipputehoa vaativassa tilanteessa kahden ison voimalaitoksen putoaminen pois verkosta pimentäisi koko Suomen. Koko maan kattavat sähkökatkot ovat kuitenkin hyvin harvinaisia, edellisen kerran sellainen koettiin Suomessa 1970-luvulla. Koko maan laajuinen sähkökatko kestäisi pisimpään maan eteläosassa. Suomessa ainakin Helsinki ja Tampere ovat omavaraisia eli ne tuottavat riittävästi sähköä kaupungin omaan kulutukseen. Teoriassa ne voidaan kantaverkon vaurion aikana irrottaa koko maan verkosta ns. saarekkeeksi. Sitä ei ole kokeiltu käytännössä. Saarekekäyttö on haastavaa, koska siinä joudutaan säätämään tehoa lämmitysvoimalaitoksilla, joita ei ole siihen tarkoitettu. Saarekkeessa on suuri riski sille, että voimalaitoksissa tulee laiterikkoja. Sähköverkon varmuutta parannetaan Pitkiä katkoja on sattunut Suomessa eniten maaseudulla, jossa sähköjohdot kulkevat suurelta osin ilmassa ja altistuvat myrskytuhoille. Mikä sitten on pitkä sähkökatko? Se kestää viranomaisten määritelmän mukaan yli kolme minuuttia. Silloin sähköt eivät palaudu automaattisesti hetkessä takaisin. Pitkä sähkökatko voidaan määritellä myös kuluttajille maksettavan korvauksen perusteella. Sähkömarkkinalain mukaan kuluttaja voi saada korvausta yli 12 tuntia kestäneistä katkoista. Vuonna 2013 voimaan tullut uusi sähkömarkkinalaki velvoittaa sähköyhtiöitä parantamaan sähkön jakeluverkkojen luotettavuutta. Lain mukaan verkko on suunniteltava, rakennettava ja ylläpidettävä niin, että myrskyt tai SÄHKÖRIIPPUVUUS MODERNISSA YHTEISKUNNASSA 7
12 lumikuormat eivät aiheuta asemakaava-alueella yli 6 tuntia kestäviä sähkökatkoja. Muualla ei saa tulla yli 36 tunnin katkoja. Määräys ei koske saaria, joihin ei ole tietä tai lossia, eikä erittäin harvaan asuttuja alueita. Sähköyhtiöiden pitää täyttää vaatimukset portaittain 15 vuoden kuluessa lain voimaantulosta. Vuoden 2019 loppuun mennessä lain vaatiman toimitusvarmuuden pitää ulottua vähintään puoleen sähköyhtiöiden asiakkaista. Vuoden 2023 loppuun mennessä se koskisi kolmea neljästä asiakkaasta ja vuoden 2028 lopulla kaikkia asiakkaita. Sähkön jakeluyhtiöt, jotka joutuvat kaapeloimaan jakeluverkkojaan keskimääräistä enemmän, voivat hakea lisäaikaa investoinneilleen enintään vuoden 2036 loppuun saakka. Lumi, tuuli ja ukkonen tavallisimmat syyt Sähköjakelun keskeytykset aiheutuvat Suomessa useimmiten huonosta säästä, esimerkiksi myrskyistä, tuulista, runsaista lumisateista, jäätävistä sateista ja salamaniskuista. Suuri osa sähköverkosta kulkee ulkoilmassa, minkä vuoksi se on alttiina muun muassa myrskyn kaatamille puille. Myrskyt aiheuttavat häiriöitä sähkönjakelussa erityisesti keski- ja pienjänniteverkossa. Ainoastaan suurjänniteverkkoa varten voidaan raivata niin leveä johtokatu, että kaatuvat puut eivät kosketa johtoja ja aiheuta keskeytyksiä sähkönjakeluun. Räntälumi, tykkylumi sekä poikkeuksellisen suuri määrä lunta uhkaavat ilmajohtoja. Raskas lumi voi painaa puiden oksia johtojen päälle, erityisesti jos johtokatujen reunametsiä ei ole kunnolla Lehtikuva Yli taloutta kärsi sähkökatkoista tammikuussa 2015 Keski- ja Itä-Suomessa. Syinä katkoihin olivat huonosti hoidetut sähkölinjojen johtokadut jolloin lumi pääsi taivuttamaan puita sähkölinjojen päälle. 8 SÄHKÖRIIPPUVUUS MODERNISSA YHTEISKUNNASSA
13 raivattu. Myös kova pakkanen voi aiheuttaa vikoja erottimille, katkaisijoille ja suojalaitteille. Erittäin kova pakkanen voi jopa katkaista johtimen. Salama aiheuttaa maa- tai oikosulun iskiessään sähköjohtoihin. Jos salama iskee muuntajaan, keskeytysaika lähialueella on muutamia tunteja. Kaapeliverkkoja salama vaurioittaa harvoin, mutta silloin keskeytys kestää pidempään. Maanalaisen verkon vian paikannus kestää kauemmin ja vian korjaaminen on hitaampaa. Vaikka myrskyistä puhutaan paljon, niiden määrä ei ole Suomessa tilastollisesti lisääntynyt. Kovat tuulet rannikolla voivat ilmastonmuutoksen vuoksi tulevaisuudessa lisääntyä talvisin, koska meri on harvemmin jäässä. Lämpimän vuodenajan pidentyessä myös ukkosia voi syntyä aiempaa varhemmin keväällä ja myöhemmin syksyllä. Tahallinen vahingonteko Jos sähkönjakelujärjestelmää vahingoitetaan tahallisesti, yhteiskunnan toiminta voidaan halvaannuttaa pitkäksi aikaa. Sähköverkko on siksi mahdollinen terrorismin kohde. Sähköverkkoja ohjataan tietokoneilla niin kuin lähes kaikkia yhteiskunnan prosesseja. Siksi verkkoon tunkeutuminen voi kiinnostaa ulkopuolisia hakkereita ja vahingontekijöitä. Suomen sähköverkossa on rakenteellisia haavoittuvaisuuksia, jotka altistavat niitä kyberuhkalle. Kyberuhkat tarkoittavat tietoturvauhkia, jotka toteutuessaan vaarantavat tietojärjestelmän oikeanlaisen tai tarkoitetun toiminnan. Haavoittuvuutta ovat lisänneet etäkäytön ja etäluvun mahdollisuus. Tietoliikenneyhteys kohteeseen mahdollistaa sen, että luvaton tunkeutuja voi käyttää verkon etähallintatoimintoja omiin tarkoituksiinsa, jos hänellä on siihen motivaatio ja riittävästi osaamista. Energia on noussut välineeksi myös poliittisen ja taloudellisen painostuksen keinona valtioiden välisissä kiistoissa. Painostustoimet toisen valtion taholta voivat uhata sähkön riittävyyttä maissa, jotka käyttävät tuontisähköä. Sähkökatko voi aiheutua myös sähköverkossa tapahtuneesta onnettomuudesta tai vahingosta esimerkiksi huolto- tai korjaustöissä. Kaikkien sähkökatkojen syytä ei tiedetä. Tehopula Myös tehopula eli tilanne, jossa sähkön tuotanto ja tuontisähkö yhdessä eivät riitä kattamaan kulutusta, voi johtaa sähkökatkoon tai sähkön kulutuksen rajoittamiseen. Sellainen tilanne saattaa syntyä kulutuksen huipputilanteissa, jos tuontisähköä ei saada lainkaan tai ei riittävästi eikä Suomen oma tuotanto riitä koko kulutukseen. Kun tuotanto- ja kulutusennusteet osoittavat, että käytettävissä oleva sähkö ei mahdollisesti riitä kattamaan kulutusta, kantaverkkoyhtiö Fingrid lähettää sähkönjakeluyhtiöille ilmoituksen kiristyneestä tehotilanteesta. Yhtiöitä pyydetään varautumaan sähkön käytön rajoittamiseen. Tiedotusvälineet ja sähköyhtiöiden verkkosivut kertovat tilanteesta sähköyhtiöiden asiakkaille. Tehopulassa Fingrid joutuu käynnistämään verkko- ja tuotantovikoja varten SÄHKÖRIIPPUVUUS MODERNISSA YHTEISKUNNASSA 9
14 hankittua varatuotantoa, esimerkiksi kaasuturbiineja, korvaamaan puuttuvaa tuontia ja maan omaa sähköntuotantoa. Suurteollisuutta, joka ottaa sähkön suoraan kantaverkosta, kytketään silloin verkosta irti väliaikaisesti. Vakavassa tehopulassa koko varatuotanto on jo käytössä. Lisäksi Fingrid rajoittaa kulutusta, millä se pyrkii turvaamaan koko sähköjärjestelmän pysymisen toimivana. Yllättävät viat tehopulatilanteessa voivat pahimmillaan romahduttaa sähköjärjestelmän. Kulutuksen rajoittamiseksi Fingrid voi vakavassa tehopulatilanteessa pyytää paikallisia sähköverkkoyhtiöitä rajoittamaan oman toimialueensa sähkönkulutusta. Sähköverkkoyhtiöt ovat jakaneet toimialueensa pienempiin alueisiin, joilta vuorollaan lopetetaan sähkönjakelu esimerkiksi tunniksi tai kahdeksi. Tärkeimmät kohteet, esimerkiksi sairaalat, saavat aina sähköä. Sähköverkkoyhtiö tiedottaa tehopulan aiheuttamista sähkökatkoista ja niiden kestosta kuluttajille etukäteen. Asiasta kerrotaan radion, television ja sähköyhtiön internetsivujen välityksellä. Sähköyhtiö ilmoittaa asiasta myös hätäkeskukseen, joka voi antaa asiasta vaaratiedotteen. Suomen sähkönkulutuksen ja -tuotannon kahden päivän ennusteet julkaistaan Fingridin verkkosivuilla. Sähkön kulutusennuste perustuu käytönvalvontajärjestelmän tietoihin sekä lämpötilahistoriaan ja -ennusteisiin. Tuotantoennuste laaditaan voimalaitosten suunnitelmien ja arvioidun tuotannon perusteella. Meriveden nousu riski rannikkokaupungeissa Rannikkokaupungeissa meriveden pinnan nousu voi uhata maan alle kaapeloituja sähköverkkoja. Esimerkiksi Turussa 70 prosenttia kaupungin sähköverkoista kulkee kaapelissa. Helsingissä meren pinnan tason alapuolelle on rakennettu noin 50 kilometriä tunneliverkostoa. Sinne on sijoitettu Helsingin Energian 110 kilovoltin suurjännitekaapeleita ja tunnelin sekä kaukolämmön sähkönsyöttöjä palvelevia 20 kilovoltin keskijännitekaapeleita. Samoissa tunneleissa kulkee myös kaukolämpö- ja päävesijohtoja sekä tiedonsiirtoon tarkoitettuja valokaapeleita. Kaapelit itsessään kestävät merivettä ja kuumaa kaukolämpövettä. Tunneleiden yhteydessä on myös muutamia sähköasemia, jotka sijaitsevat tulvarajan alapuolella. Helsingin kaupunki alkoi varautua meriveden pinnan nousuun sen jälkeen, kun tammikuussa 2005 merivesi nousi hälyttävän lähelle maanalaisen energiatunneliverkoston suuaukkoja. Helsingissä tuolloin mitattu vedenkorkeus +1,51 metriä (NN +1,40) on korkein koskaan mitattu veden korkeus alueella. Tulvantorjunnan lähtökohta Helsingissä on, että merivesi ei saa nousta missään tilanteessa teknisiin tunneleihin. Mikäli jostakin tunnelin suuaukosta pääsee vettä tunneliverkkoon, pumpuilla ei saada pidettyä tunneliverkon veden pintaa riittävän alhaalla. Kaupungin meren pinnan alapuolella oleva tunneliverkko, mukaan lukien metro, täyttyy vedellä jo muutamassa vuorokaudessa. 10 SÄHKÖRIIPPUVUUS MODERNISSA YHTEISKUNNASSA
15 Energiatunneleiden suuaukot ovat vaarassa, jos meri nousee yli kahden metrin. Tällainen hetkellinen nousu on mahdollinen, mutta tilastollisesti varsin epätodennäköinen. Todennäköisyys, että meren pinta nousee seuraavan vuoden sisällä yhtä korkealle kuin ennätysvuonna 2005, on 1/30. Riski sille, että veden pinta nousee +2 metriin, on 1/1000. Riskiennuste on nyt korkeampi kuin ennen. Sitä jouduttiin korottamaan, sillä viime vuosina Itämerellä on mitattu useita korkeita meren pinnan tasoja. Se ei johdu merien pinnan yleistä noususta vaan siitä, että Itämeressä on ollut poikkeuksellisen paljon vettä. Osa siitä on luonnollista vaihtelua, osin ilmiön syytä ei tunneta. Itämeressä on myös mitattu suuria aaltoja viime vuosina. Neljästä suurimmasta tunnetusta aallosta kolme on viime vuosilta. Itämerellä keskimäärin aallot ovat pieniä, mutta suurimmat aallot kohoavat kahdeksaan metriin. Se on yhtä paljon kuin trooppisten merien suurimmat aallot. Itämeressä tunnetaan myös kylpyammeilmiö. Se tarkoittaa, että Itämeren altaassa vesi voi heilahdella voimallisesti. Veden pinnan nousun vaikutusta hillitsee se, että maa nousee veden pintaa nopeammin. Esimerkiksi Helsingissä maa nousee neljä millimetriä ja meren pinta kolme millimetriä vuodessa. Tulvan riski suurenee, kun rannikolla mennään itään päin. Hangossa tulvan riski on suurempi kuin Turussa mutta pienempi kuin Helsingissä. Haminassa riski taas on suurempi kuin Helsingissä. Tammikuussa 2005 veden korkeus oli Haminassa ennätykselliset 1,97 metriä. Turussa kuitenkin ongelman mahdollisuutta lisää se, että varsinkin kaupungin satama ja sen lähialueet on rakennettu matalalle. Kunnan johtoryhmällä oltava varavoimaa Pitkän sähkökatkon aiheuttama kriisi on erittäin haasteellinen johtamisen kannalta. Kunnan kriisisuunnitelmia ei voida noudattaa, jos sähköä ei ole. Tämän vuoksi kunnan johtoryhmän käytettävissä on oltava varavoimaa helposti saatavana. Kunta varautuu sähkökatkoihin hankkimalla siirrettäviä varavoimalaitteita ja asentamalla tarvittaviin kohteisiin valmiit liityntäpisteet. Kunta myös tarkistaa, että sen kriittisiin kohteisiin ei pääse asiattomia. Nauhoittava kameravalvonta on tarpeen haavoittuvissa kohteissa. Kirjalliset lähteet: Heinä-elokuun 2010 rajuilmat. Tutkintaselostus S2/2010Y. Onnettomuustutkintakeskus. Ilkka Horelli: Raportti Tapaninpäivän myrskytuhoista. Ilkka Horelli. Lounais-Suomen aluehallintovirasto Stormen Gudrun. Vad kan man lära av naturkatastrofen 2005? Svenska Energimyndigheten, Suomen kyberturvallisuusstrategia. Valtioneuvoston periaatepäätös Sähkönjakelun toimitusvarmuuden kehittäminen. Sähkön jakeluhäiriöiden ehkäisemistä ja jakelun toiminnallisia tavoitteita selvittäneen työryhmän raportti. Kauppa- ja teollisuusministeriö, Sähkömarkkinalaki th CEER Benchmarking Report on the Quality of Electricity Supply. SÄHKÖRIIPPUVUUS MODERNISSA YHTEISKUNNASSA 11
16 Pohjoismaiden pahin myrsky Gudrun vaati 18 kuolonuhria Etelä-Ruotsia koetteli talvimyrsky 7. tammikuuta Tuulimittari ehti ennen rikkoutumistaan mitata länsirannikolle kello 17 aikaan saapuneen myrskyn nopeudeksi 43 metriä sekunnissa. Myrsky pyyhkäisi tieltään 250 miljoonaa puuta ja tuhosi lähes koko maanpäällisen sähköverkon. Myrskyssä kuoli seitsemän ihmistä. Raivaustöissä menehtyi kaikkiaan 11 henkeä. Lisäksi sattui vielä 141 työtapaturmaa. Sähköt katkesivat kodissa. Keskimäärin sähkökatko kesti neljä vuorokautta, pisimmillään puolitoista kuukautta. Lämmityksen katkeamisesta kärsivät eniten pientaloissa ja pienten lämpölaitosten alueella asuvat. Isommat kaukolämpöyhtiöt saivat melko nopeasti toimintansa kuntoon. Sähköä enemmän ihmiset kaipasivat puhelinta. Lankapuhelimet ja kännykät olivat mykkiä myrskyn jälkeen. Puhelinyhteydet palasivat noin viikon kuluttua. Vanhainkodeissa ei ollut varavoimalaitteita. Viranomaiset järjestivät kaikkiaan 60 evakuoimispaikkaa sairaille ja vanhuksille. Joihinkin vanhainkoteihin tuotiin siirrettävä varavoimalaite. Kunnissa järjestettiin lisäksi asukkaille tiloja, joihin sai tulla lämmittelemään, syömään ja suihkuun. Niissä jaettiin myös tietoa tilanteesta. Vedenjakelupisteitä perustettiin. Neljä päiväkotia ja neljä koulua jouduttiin sulkemaan kahdeksi päiväksi, minkä jälkeen ne jatkoivat toimintaansa eri tiloissa. Kunnat keskittivät käytettävissä olevat varavoimakoneet lämpökeskuksiin sekä juomaveden puhdistamoihin. Jäteveden puhdistamoihin ei varavoimaa kaikissa paikoissa riittänyt. Kaikkiaan noin kuutiometriä puhdistamatonta jätevettä pääsi vesistöihin. Tieto tavoitti asukkaat paikallisin voimin Sähköyhtiöt ja pelastusviranomaiset käyttivät tiedottamisessa alue- ja paikallisradioita. Tiedon välitys onnistui kuitenkin varsin vaihtelevasti. Kaikilla ei ollut patteriradiota, eikä kuuluvuusalueiden reunamilla viestien perillemenosta ollut varmuutta. Valtion ja aluehallinnon viranomaiset kokivat ihmisten tavoittamisen vaikeaksi. Parhaiten onnistuivat paikallisviranomaiset. Tiedotteita vietiin taloihin muun muassa postinkantajien ja urheiluseurojen avulla. Sähkö- ja puhelinyhtiöillä oli vaikeuksia saada riittävästi ammattimiehiä töihin. Puhelinasentajilta loppuivat johdot kesken, ja niitä jouduttiin hakemaan lisää matkojen takaa. Asentajien paikallistuntemus oli yleisesti heikkoa. Kartoistakaan ei ollut apua, koska puuton maasto oli vaikea tunnistaa. Korjausmiesten avuksi tulivat paikalliset suunnistusseurat. Talouselämä kärsi raskaat tappiot tuotannon menetyksien vuoksi. Maatiloista eniten kärsivät maitotilat. Hotellit ja ravintolat lopulta hyötyivät myrskystä, sillä ne majoittivat ja ruokkivat muualta tulleet korjausmiehet. Myös koneyrittäjät ja -kauppiaat saivat hyvät tulot. 12 SÄHKÖRIIPPUVUUS MODERNISSA YHTEISKUNNASSA
17 Kesän 2010 rajuilmat tuhosivat laajalti metsää Heinä-elokuussa 2010 Asta-, Veera-, Lahja- ja Sylvi-rajuilmat pyyhkäisivät yli Suomen laajalla alueella. Myrskyt nousivat pakallisesti nopeasti ja yllättäen, niiden aikana tuuli voimakkaasti, ukkosti ja satoi vettä ja paikoin rakeita. Myrsky aiheutti myös voimakkaita syöksyvirtauksia. Ne syntyvät, kun ukkosella alaspäin suuntaava ilmavirtaus kohtaa maan ja leviää maan pinnalla eri suuntiin. Myrskyt aiheuttivat suoranaisesti yhden kuoleman ja useita kymmeniä loukkaantumisia. Porissa yleisötilaisuudessa kuoli yksi ihminen ja kolme loukkaantui vakavasti myrskypuuskan lennättämistä esineistä. Henkilövahinkoja aiheuttivat eri puolilla maata myös liukastumiset ja puiden kaatuminen. Myös raivaus- ja korjaustöissä sattui henkilövahinkoja. Omaisuusvahingoista suurimmat olivat metsätuhot. Puustoa kaatui tai tuhoutui 8.1 miljoonaa kuutiometriä. Myös rakennetulle ympäristölle syntyi vaurioita. Myrskyt tuhosivat sähkön jakeluverkkoja Itä- ja Keski-Suomessa. Sähköverkkoja tuhoutui tai vaurioitui kilometriä. Sen seurauksena liki 9000 jakelumuuntamoa oli sähköttä. Kolmasosa Suomen sähköverkkoyhtiöistä kärsi katkoista. Sähköverkon korjaustyö vei tuntia eli 120 henkilötyövuotta. Vikoja oli niin laajalla alueella ja korjattavaa paljon, että katkot venyivät paikoin pitkiksi. Pisimmät vakituisesti asuttuja asuntoja koskeneet katkot kestivät kuusi viikkoa. Lähde: Heinä-elokuun 2010 rajuilmat. Tutkintaselostus. S2/2010Y. Onnettomuustutkintakeskus. Sähköt poikki suomalaiselta Sähkökatkoista kärsi liki puoli miljoonaa suomalaista. Katkot häiritsivät merkittävästi monia yhteiskunnan toimintoja, muun muassa puhelinyhteyksiä, veden jakelua ja liikennettä. Puhelinyhteyksien menetys ja puiden kaatuminen teille vaikeuttivat sekä tavallisten asukkaiden elämää että raivaus- ja korjaustyötä tekevien ammattilaisten työtä. Pahimmillaan yli tuhat televerkon tukiasemaa oli mykkänä. Varavoima ei riittänyt pitämään kaikkia tukiasemia toiminnassa. Myös viranomaispuhelin Virven käyttämiä tukiasemia mykistyi myrskyn aikana. Vedenjakelu asiakkaille häiriintyi, kun vettä puhdistamoille ja edelleen vesijohtoverkkoon pumppaavat pumput pysähtyivät. Sosiaalitoimen hoitolaitoksissa jouduttiin tekemään ruokaa kaasugrillillä, peseytymään pesulapuilla ja huuhtomaan vessoja kaupan vedellä. Kotipalvelua työllistivät kotona yksin asuvat vanhukset ja vammaiset, joiden kunto käytiin tarkastamassa tarvittaessa paikan päällä kunnan, vapaaehtoisten ja naapureiden voimin. Veeran aikana Itä-Suomessa henkilöjuna jäi sähköttömälle rataosuudelle. Juna haettiin pois dieselveturilla. Uuraisilla leirintäalueella olleista 75 matkailuautosta vain viisi selvisi vaurioitta syöksyvirtauksesta. Kaikki alueen rakennukset kärsivät vahinkoja, kun puita kaatui niiden päälle. Maatilojen toimintaa sähkön puuttuminen häiritsi monella lailla. Aggregaatteja haettiin avuksi kesämökeiltä ja myrskyalueen ulkopuolelta. Pelastuslaitos vei lehmille juomavettä. SÄHKÖRIIPPUVUUS MODERNISSA YHTEISKUNNASSA 13
18 Tapani-myrsky oli pahin vuosikymmeneen Tapaninpäivänä Suomeen saapui Atlantilta Norjan ja Ruotsin yli erittäin voimakas matalapaine. Tapani-nimen saanut myrsky oli voimakkain Suomessa vuosikymmeneen. Ilmatieteen laitos antoi lähestyvästä myrskystä useita vaaratiedotteita. Tapania seurasi hieman vaisumpi Hannu-myrsky tammikuun alussa. Tapani-myrsky aiheutti suuria tuhoja omaisuudelle ja häiritsi satojen tuhansien ihmisten arkea etenkin Lounais-Suomessa ja läntisellä Uudellamaalla. Vakuutusyhtiöt maksoivat joulumyrskyistä jopa yli 100 miljoonan euron korvaukset. Eniten korvauksia maksettiin rakennukselle ja irtaimistoille sattuneista vahingoista. Kolmasosa korvauksista liittyy metsätuhoihin. Metsätuhot olivat suurimmat Uudellamaalla ja Lounais-Hämeessä. Sadattuhannet ihmiset jäivät ilman sähköjä eripituisiksi ajoiksi. Tuhojen korjaamista hidasti se, että kun sähköt saatiin palautettua, kova tuuli teki uusia vahinkoja. Nummi-Pusulassa koko sähköverkko jouduttiin rakentamaan uudelleen. Pisimmillään sähköt olivat asiakkailta poikki 2,5 viikkoa. Monia ongelmia ihmisten arjessa Myrskyalueen asukkaista monet menettivät puhelin- ja internetyhteydet, vettä ei tullut, kaatuneet puut vaikeuttivat kulkemista eikä polttoainetta saanut kaikilta huoltoasemilta. Myös lämmitys katkeili paikoin. Koska sää oli myrskypäivinä leuto, asuntojen kylmenemisestä ei tullut niin suuri ongelma kuin jos olisi ollut kovat pakkaset. Kirkkonummella sähkökatkot pysäyttivät vedenottamoiden toiminnan ja kuntalaisille jaettiin vettä säiliöautoista. Vanhusten hoitokoti joutui pärjäämään ilman sähköjä. Päiväkotien lapset kehotettiin pitämään kotona, sillä veden jakelusta ei saatu varmuutta. Veikkolan terveyskeskus suljettiin. Monet huoltoasemat joutuivat sulkemaan ovensa valtateiden varsilla. Pöytyällä sosiaalitoimen asukkaita kerättiin palvelukeskuksiin, joita pidettiin lämpiminä lämpöpuhaltimilla. Ruokaa valmistettiin kenttäkeittimillä. Terveydenhuollon suurimmat ongelmat syntyivät, kun potilastietojärjestelmät kaatuivat useissa kunnissa Varsinais-Suomessa. Monilla terveysasemilla oli ongelmia sähkölukkojen kanssa. Ne lakkasivat toimimasta. Monet kunnat tarkastivat erityisesti kotipalvelun, kotisairaanhoidon tai muun kunnan tuottaman palvelun piirissä olevien vanhusten tilanteen. Kunnilla ei aina ollut selvää kuvaa niiden vanhusten pärjäämisestä, jotka eivät saa kunnan vanhuspalveluja. Useissa kunnissa kotoa asuvien vanhusten tilanne tarkastettiin omaisten, naapureiden ja vapaehtoisten voimin. Vanhusten käyttämien turvapuhelimien toiminnassa oli häiriöitä. Kun puhelinverkot lakkasivat toimimasta, eivät turvapuhelimetkaan toimineet. Jätevedenpuhdistamoilta jouduttiin paikoin juoksuttamaan jätevettä jokiin tai maahan. Jätevedenpumppaamoja tyhjennettiin osassa kuntia imuautoilla. Tilapäisjärjestelyillä hoidettiin jätevesihuoltoa jopa vuorokausia. 14 SÄHKÖRIIPPUVUUS MODERNISSA YHTEISKUNNASSA
19 Myös viranomaisilla oli ongelmia Myös pelastusviranomaisten oli paikoin vaikea toimia, kun puhelinyhteydet olivat osin poikki. Viranomaisten, kuntien ja sähköyhtiöiden välinen yhteistyö ei toiminut myrskyn aikana. Yhteisiä toimintamalleja tai -menetelmiä ei ollut, eikä tilanteita ollut harjoiteltu. Sähköyhtiöiden, kuntien ja viranomaisten välillä ei ollut toimivia viestintäyhteyksiä tai yhteistä tilannekuvajärjestelmää. Myös viranomaisverkko Virven toiminnassa oli alueellisia pitkiä katkoja. Pahimmillaan puolet Varsinais-Suomessa sijaitsevista Virven tukiasemista lakkasi toimimasta. Osasta Virven tukiasemilta puuttui varavoiman käyttömahdollisuus. Myös Satakunnassa Virven peitossa oli katkoja. Matkapuhelinverkon häiriöt vaikeuttivat tai estivät sopimuspalokuntien apuun hälyttämisen. Myös ensihoidon hälyttäminen oli mahdotonta, kun puhelimet eivät toimineet. Pöytyällä radion kautta annettiin ohjeeksi hakea apua lähimmältä paloasemalta. Hätäkeskukset ruuhkautuivat. Hätänumeroihin tuli myös paljon turhia puheluita, koska ihmiset eivät saaneet yhteyttä sähköyhtiöön. Jonotusajat nousivat useisiin minuutteihin. Lähde: Ilkka Horelli: Raportti Tapaninpäivän myrskytuhoista. Lounais-Suomen aluehallintovirasto Lehtikuva Puolustusvoimat antoi apua Mäntyharjulla keskiviikkona 26. tammikuuta Sähkölinjoille ja puihin kerääntynyt lumi aiheutti tuolloin laajoja sähkökatkoja Hämeessä ja Savossa. SÄHKÖRIIPPUVUUS MODERNISSA YHTEISKUNNASSA 15
20 Heinä-elokuun 2010 rajuilmoissa Suomessa tuhoutui sähköverkkoja noin kilometriä ja puustoa kaatui tai tuhoutui yhteensä noin 8,1 miljoonaa kuutiometriä. Lehtikuva 16 SÄHKÖRIIPPUVUUS MODERNISSA YHTEISKUNNASSA
Sähkökatko jätti 45 miljoonaa yhdysvaltalaista ja 10 miljoonaa kanadalaista ilman sähköä elokuussa 2003. New Yorkissa ihmiset jäivät jumiin asemille metro- ja raideliikenteen pysähdyttyä. Pelastustyöntekijät
Puolustusministeriö Eteläinen Makasiinikatu 8 PL 31, 00131 HELSINKI. www.defmin.fi
Puolustusministeriö Eteläinen Makasiinikatu 8 PL 31, 00131 HELSINKI www.defmin.fi Kuvat: Lehtikuva Oy Piirrokset: Elina Liikanen, 2008 Taitto: Tiina Takala, puolustusministeriö Paino: Painoyhtymä Oy, Porvoo,